Metų klaipėdietė

Metų klaipėdietės rinkimai – labiausiai Klaipėdai ir jos žmonėms nusipelniusios moters rinkimų konkursas, rengiamas nuo 2003 m. Organizuoja dienraštis „Klaipėda“.

 Rinkimai 
Pretendentes siūlo ir išrenka dienraščio skaitytojai kiekvienų metų pradžioje. Teikiant kandidatūras, motyvuojama kuo, skaitytojų manymu, viena ar kita moteris nusipelnė Klaipėdai ir miestiečiams. Vėliau vyksta balsavimas už labiausiai, skaitytojų manymu nusipelniusią kandidatę, į dienraščio redakciją siunčiant užpildytus iš laikraščio iškirptais balsavimo lapelius. Nuo 2007 m. balsuoti galima ir telefono skambučiais bei trumposiomis žinutėmis. Balsus skaičiuoja ir daugiausiai skaitytojų „simpatijų“ pelniusių moterų septintuką pateikia redakcija.

Kitame etape klaipėdiečiai renka vieną iš 7 pretendenčių. Pelniusios daugiausiai miestiečių simpatijų klaipėdietės vardas paskelbiamas kovo 8-osios išvakarėse per tradiciškai viešbutyje „Klaipėda“ surengtą ceremoniją. Jai suteikiamas Metų klaipėdietės titulas. Antrą kartą tai pačiai moteriai Metų klaipėdietės titulas nesuteikiamas.
Metų klaipėdietė tradiciškai apdovanojama juvelyro Vytauto Karčiausko sukurta prabangia sage ir atminimo skulptūrėle.

 Titulą pelniusių moterų sąrašas 
 2003 m. – Skaistutė Idzelevičienė (sportinių šokių kolektyvo „Žuvėdra“ vadovė).
 2004 m. – Klaipėdos vaikų ligoninės vyriausioji gydytoja Klaudija Bobianskienė (už apleistos ligoninės atgaivinimą).
 2005 m. – Aldona Grigaliūnienė (parolimpinė čempionė, „Vyturio“ vidurinės mokyklos fizinio lavinimo mokytoja).
 2006 m. – Olga Žalienė (Lietuvos jūrų muziejaus direktorė).
 2007 m. – Kristina Vintilaitė (LR Vyriausybės atstovė Klaipėdos apskrityje).
 2008 m. – Žaneta Norkuvienė (daugiavaikė motina, auginanti 6 vaikus, iš kurių 3 – globojami).
2009 m. – Inga Grubliauskienė (Klaipėdos Pilies džiazo festivalio organizatorė, daugiavaikė motina).
2010 m. – Nijolė Hansen (Socialinių problemų sprendimų asociacijos ir Klaipėdos apskrities verslininkų asociacijos pirmininkė).
2011 m. – Loreta Bosienė (medicinos centro "Lorna" įkūrėją, vadovė ir savininkė, filantropė).
2012 m. – Jurga Karčiauskaitė-Lago (juvelyrė, unikaliais darbais garsinanti miestą Lietuvoje ir pasaulyje).
2013 m. – Dalia Kanclerytė (dokumentinių filmų bei labdaringo „Vilties bėgimo“ renginio režisierė).
2014 m. – Janina Tulabienė (Lietuvos sutrikusio intelekto žmonių globos bendrijos "Klaipėdos viltis" vadovė).
2015 m. – Aldona Kerpytė (Šv. Pranciškaus onkologijos centro direktorė, viena Klaipėdos apskrities moterų, sergančių onkologinėmis ligomis, draugijos „Zunda“ įkūrėjų).
2016 m. – Jolanta Česienė (Klaipėdos universitetinės ligoninės dermatologė).
2017 m. – Galina Kučinskienė (Klaipėdos gyvūnų prieglaudos „Būk mano draugas“ vadovė).
2018 m. – Loreta Laurinavičienė (Karalienės Luizės jaunimo centro dailės studijos „Varsa“ mokytoja, jos mokiniai kasmet laimi pasaulyje vykstančiuose renginiuose).
2019 m. – Skaistė Svidraitė (kinologijos studijos vaikams įkūrėja, beglobių gyvūnų socializacijos trenerė). 

 Šaltiniai 
 „Klaipėdos“ dienraštis: Šiandien paaiškės Metų klaipėdietė 
 „Klaipėdos“ dienraštis: Metų klaipėdietė – Kristina Vintilaitė 
 „Klaipėdos“ dienraštis: Rinkime Metų klaipėdietę 

Kategorija:Lietuvos renginiai
Kategorija:Klaipėdos kultūra